Οι ειδικές ανακριτικές πράξεις στο πλαίσιο του Ν.4139/2013. Άρση απορρήτου υπό το πρίσμα του Ν.5002/2022
Creators: name: Παλιογιώργου, Τρισεύγενη Χριστόφορου
Publisher: name: Aristotle University of Thessaloniki
Year: 2024
Subjects: Άρση απορρήτου
Νομολογία ΕΔΔΑ
Περιστολή ατομικών δικαιωμάτων
Desclassification of communications
EDDA legislation
Restricting individual rights

description: Στόχος της παρούσας εργασίας είναι να παρουσιασθούν οι ειδικές ανακριτικές πράξεις , τα επιμέρους χαρακτηριστικά τους, όπως προβλέπονται στον Κώδικα Ποινικής Δικονομίας στα άρθρα 254 επόμενα αυτού και τυποποιούνται στους ισχύοντες νόμους. Όπως η γλώσσα κάθε επιστητού έχει την τάση να πηγαίνει από το γενικό στο ειδικό και από το αφηρημένο στο συγκεκριμένο , το ίδιο συμβαίνει και με τη δικονομική γλώσσα .Όταν η γλώσσα των ανακριτικών πράξεων έπαψε να μπορεί να φιλτράρει όλες τις κοινωνικές πρακτικές εκφάνσεις του εγκλήματος , τότε μια εννοιολογική αναβάθμιση ήταν απαραίτητη , καρπός αυτής ακριβώς της αναβάθμισης είναι οι ειδικές ανακριτικές πράξεις. Εξ όλων των ανακριτικών πράξεων η εργασία θα επικεντρωθεί αρχικά στην αστυνομική διείσδυση υπό το πρίσμα και της νομολογίας του ΕΔΔΑ (Texeira de Castro v Portugal , Πυργιωτάκης εναντίον Ελλάδας) και της αντιμετώπισης των ελληνικών δικαστηρίων της ουσίας αλλά και του Αρείου Πάγου του ισχυρισμού περί αστυνομικής παγίδευσης και θα αναφερθούν επιγραμματικά οι λοιπές ανακριτικές πράξεις πλην της άρσης απορρήτου. Στη συνέχεια ιδιαίτερη έμφαση θα δοθεί στην άρση του απορρήτου για την διακρίβωση σοβαρών εγκλημάτων μεταξύ των οποίων συγκαταλέγονται τα αδικήματα των άρθρων 20, 22 και 23 του Ν. 4139/2013 εν όψει και του νεαρού νόμου 5002/2022. Στο σημείο αυτό θα γίνει προσπάθεια να αναδειχθεί όσο γίνεται πληρέστερα, η προβληματική τόσο στον προγενέστερο όσο και στον νέο νόμο της περιστολής των ατομικών δικαιωμάτων των φερόμενων ως κατηγορούμενων και των τρίτων, η αξιοποίηση των τυχαίων ευρημάτων, το αν και κατά πόσο τελικά οι νόμοι για την άρση του απορρήτου είναι σύμφωνοι με το Σύνταγμα και την νομολογία του ΕΔΔΑ . Θα θίξουμε επίσης έστω και όχι αναλυτικά , μιας και η έκταση της παρούσας εργασίας δεν το επιτρέπει , τη διάσταση μεταξύ δημόσιου και ιδιωτικού , καθώς οι ειδικές ανακριτικές πράξεις φαίνονται να παρεισφρέουν σε πυρηνικές στιγμές του ιδιωτικού βίου , στην προσπάθεια τους να υπηρετήσουν το δημόσιο συμφέρον. Πέραν των λοιπών ζητημάτων που αναφύονται , ένα ζήτημα πρωταρχικής σημασίας αποτελεί για την γράφουσα η φύση και η χρήση των απομαγνητοφωνήσεων και των εκθέσεων αυτών, όπως αποτελούν σήμερα στοιχεία των δικογραφιών και συγκαταλέγονται στα αναγνωστέα της δίκης έγγραφα. Η πάλη μεταξύ του ιδιωτικού και του δημοσίου, το κοινό καλό έναντι των ατομικών και συνταγματικά κατοχυρωμένων δικαιωμάτων και οι προβληματικές που αναφύονται από αυτή την σύγκρουση είναι τα ζητήματα που αποτελούν αντικείμενο της παρούσας εργασίας .
description: The aim of the present study is to present the special investigative acts, their individual characteristics, as covered under the Code of Criminal Procedure in articles 254 onwards and implemented under current legislation. Similarly to how every language has the tendency to go from the general to the specific and from the abstract to the concrete, the same applies with the procedural law language. At the point when the language used under investigative acts language was unable to filter all the aspects of social practical criminal acts, a terminology upgrade was essential; the outcome of this exact upgrade is the special investigative acts. Out of all the investigative acts the present study will initially focus on the investigative penetration taking into consideration the EDDA legislation (Texeira de Castro v Portugal, Pyrgiotakis v Greece) and the approach of Greek courts as well as of the Supreme Court with regards to the allegation of police entrapment and the rest of the investigative measures, apart from privacy removal, will be presented briefly. Additionally, special mention will take place with regards to the desclassification of communications for the investigation of serious crimes including the offences of articles 20, 22 and 23 of 4139/2013 law as well as newer legislation 5002/2022. At this point, effort will be made to highlight as accurately as possible the problematic approach both to the previous as well to the current law restricting individual rights of the defendants and third parties, the utilisation of the accidental findings and if eventually the laws regarding the desclassification of communications are consistent with the Constitution and EDDA legislation. We will also mention, even if not in detail due to word limitation in present study, the gap between public and private, as the special investigative acts seem to intrude in core moments of private life in their effort to serve the public interest. Aside many issues arising, an issue of primary importance -as far as the author of the present study is concerned- is the nature and the utilisation of the transcripts and their respective reports, in the way they currently stand as elements of case files and are included in the readable documents during court procedures. The opposition between private and public, the common good according to the individual and constitutional guaranteed rights and problems arising from this conflict form the ground of analysis of the present study.
description: Το διϊδρυματικό μεταπτυχιακό πρόγραμμα «Ποινικό Δίκαιο και Εξαρτήσεις» είναι ένα υψηλού επιπέδου πρόγραμμα πλήρους φοίτησης, 18μηνης διάρκειας, που υλοποιείται από τη Νομική Σχολή του Αριστοτελείου Πανεπιστημίου Θεσσαλονίκης και το Τμήμα Νομικής του Πανεπιστημίου Λευκωσίας, σε συνεργασία με το Κέντρο Θεραπείας Εξαρτημένων Ατόμων (ΚΕΘΕΑ).